Kevin Curren

Kevin Melvyn Curren (* 2. marec 1958, Durban,  Juhoafrická únia) je bývalý juhoafrický a americký tenista.

Je absolventom The University of Texas at Austin v Austine a v roku 1979 sa stal majstrom National Collegiate Athletic Association vo dvojhre.V roku 1985 prijal z dôvodu medzinárodných sankcií proti režimu apartheidu v Juhoafrickej republike americké občianstvo. 

Jeho najlepším umiestnením na rebríčku ATP bolo piate miesto v dvojhre a tretie miesto vo štvorhre. Je dvojnásobným grandslamovým finalistom vo dvojhre: na Australian Open v roku 1984 prehral s Matsom Wilanderom a vo Wimbledone 1985 s Borisom Beckerom. Vyhral mužskú štvorhru na US Open 1982 spolu so Stevom Dentonom a v zmiešanej štvorhre získal spolu s Anne Smithovou] titul na US Open 1981, Wimbledone 1982 a US Open 1982. Po ukončení aktívnej kariéry zastával post nehrajúceho kapitána juhoafrickej daviscupovej reprezentácie.

Tituly ATP

Dvojhra 
 Johannesburg 1981
 Kolín nad Rýnom 1982
 Toronto 1985
 Atlanta 1986
 Frankfurt nad Mohanom 1989

Grandslamová bilancia

Referencie

Iné projekty

Externé odkazy

Zdroj 

Juhoafrickí tenisti
Tenisti USA
Absolventi University of Texas at Austin
Osobnosti z Durbanu